stanford-oval/wikipedia huggingface dataset:
Kouvolan seudun joukkoliikenne
Linja-autoliikenne > Paikallisliikenne

Paikallisliikenteen rungon muodostavat numerolinjat 1–14 jotka kulkevat keskustasta kaupunginosiin ja suuralueiden keskuksiin. Arkisin liikenne käynnistyy suosituimmilla linjoilla klo 5.30-6.30 välillä ja päättyy klo 22-23. Useimpien linjojen arkivuoroväli on tunti, tiivistyen aamuisin ja -iltapäivisin puoleen tuntiin. Ylivoimaisesti eniten liikennettä on Kuusankosken ja Voikkaan suuntaan vievällä Kuusaantiellä, jossa keskimääräinen vuoroväli on puoli tuntia ja ruuhka-aikoina vain 10 minuuttia. Viikonloppuliikennettä supistettiin rajusti 2000-luvun puolivälissä. Tietyillä linjoilla sunnuntaivuoroväli on edelleen jopa kolme tuntia.
Runkolinjojen lisäksi Kouvolan eri alueiden sisällä ja välillä kulkee arkisin alueellisia linjoja, joiden numerot ovat peräisin kunkin alueen runkolinjasta. Esimerkiksi linjan 4 varren kaupunginosista Korialta ja Elimäeltä kulkevat pienempiin asutuskeskuksiin linjat 40-49.
Linja-autoliikenne > Paikallisliikenne > Linja-autolinjat

| Linjanro | Linja |
| --- | --- |
1: Matkakeskus – Kuusankoski – Voikkaa
2: Matkakeskus – Kymintehdas – Kuusankoski – Voikkaa
3: Matkakeskus – Myllykoski – Inkeroinen – Anjala
4: Matkakeskus – Koria – Elimäki 4K - Matkakeskus – Koria
5: Matkakeskus – Valkeala – Vekaranjärvi – (Tuohikotti / Voikoski)
7: Matkakeskus – Kuusankoski – Kouvola
8: Matkakeskus – Utti – Kaipiainen – Sippola
9: Matkakeskus – Kuusankoski – Voikkaa – (Verla) – Jaala
10: Matkakeskus – Eskolanmäki – Matkakeskus
11: Matkakeskus – Lehtomäki – Matkakeskus
12: Matkakeskus – Tornionmäki – Matkakeskus
13: Matkakeskus – Mielakka – Tornionmäki – Matkakeskus
14: Matkakeskus – Kasarminmäki – Matkakeskus
15: Matkakeskus - Verla - Repovesi (kesäisin)
20: Voikkaa – POKS – Rekola – Kuusaa
21: Kuusankoski – Koria
22: Pilkanmaa – Kuusaa – Voikkaa
Linja-autoliikenne > Palveluliikenne

Kaikille avoin, liikuntaesteiset matkustajat huomioiden suunniteltu ja pienemmällä kalustolla ajettava palveluliikenne Pali koostuu 14:stä palvelulinjasta. Pali-vuorojen väljä aikataulusuunnittelu mahdollistaa matkustajan ottamisen kyytiin kotiovelta mikäli matkustaja sopii siitä ennakkoon kuljettajan kanssa. Linjat on jaettu liikennöintialueidensa mukaan kolmeen ryhmään: P-linjat palvelevat kantakaupunkia, K-linjat Kuusankoskea ja A-linjat Anjalankosken suuraluetta. Waltti-kortti käy maksuvälineenä myös Pali-vuoroilla.
Linja-autoliikenne > Seutuliikenne

Seutuliikenteeksi luetaan numeroimattomat vakiovuorot ja paikallisbusseja täydentävä pikavuoroliikenne. Vakiovuorot kulkevat koulupäivisin ja takaavat maaseudulla asuville opiskelijoille lakisääteisen kulkuyhteyden keskustaan. Osa vakiovuoroista ylittää kuntarajan, palvellen esimerkiksi Lapinjärven, Mäntyharjun sekä Luumäen asukkaita.
Kouvolan kautta kulkevat pikavuorot palvelevat reitin varrella olevia asutuskeskuksia. Valtaosa pikavuoroista kelpuuttaa Waltin maksuvälineenä kaupungin sisäisillä matkoilla.
Linja-autoliikenne > Liikenne matkakohteisiin

2010-luvulla joukkoliikennejaosto on lisännyt muuhun linjaliikenteeseen integroituja vuoroja matkakohteisiin. Kesäisin keskustasta kulkee päivittäisiä turistilinjoja mm. Tykkimäen huvipuistoon, Mustilan arboretumiin, Repoveden kansallispuistoon ja Verlan maailmanperintökohteeseen.
Linja-autoliikenne > Reitti- ja linjastouudistus

Kouvolan joukkoliikenteestä on laadittu uusi linjastosuunnitelma, jonka mukainen liikenne aloittaa syksyllä 2024. Suunnittelun tavoitteena on ollut liikenteen tehostaminen selkeyttämällä linjastoa. Linjaston perustana ovat pääsääntöisesti heilurityyppiset runkolinjat, joita täydentävät erityisesti koululaisille ja opiskelijoille suunnatut linjat. Runkolinjojen aikataulut on pyritty suunnittelemaan tasaisin vuorovälein. Samoilla osuuksilla liikennöiviä linjoja on tahdistettu keskenään. Runkolinjasto tarjoaa selkeämmät ja suoremmat yhteydet Kouvolan eri alueiden välille. 1,2km etäisyydellä runkolinjoista asuu noin 88% Kouvolan asukkaista.
Runkolinjoista linja 1 kulkisi Voikkaalta Kuusankosken ja Kouvolan keskustojen kautta Eskolanmäkeen ja Rekolaan, linja 2 Korialta Keskustan kautta Valkealaan, linja 3 Voikkaalta keskustan kautta Anjalaan, linja 5 Matkakeskukselta Valkealan kautta Vekaranjärvelle ja Tuohikottiin, linja 6 Elimäeltä Korian ja keskustan kautta Uttiin ja edelleen Kaipiaisiin, linja 7 Lehtomäestä Viitakummun kautta Keskustaan ja Kuusankoskelle, linja 9 Huhdasjärveltä tai Kimolasta Kuusankosken ja Keskustan kautta Eskolanmäkeen ja linja 10 Pikku-Palomäestä Lehtomäen kautta keskustaan, Eskolanmäkeen ja Mielakkaan. Osalla linjoja on myös lyhennettyjä B-kirjaimella merkittyjä versioita.
Junaliikenne

Kouvolan asema yhtenä Suomen suurimmista rautatieristeyksistä mahdollistaa junalla matkustamisen kaupungin sisällä ja lähikunnissa. Kouvolasta lähtevä lähijuna Z Lahden kautta Helsinkiin ja lähijuna O Lahteen pysähtyy Korialla ja Iitin Kausalassa. Lähijuna O Kotkan satamaan pysähtyy Myllykoskella ja Inkeroisissa. Kaukojunat IC 63 Helsingistä ja IC 68 Helsinkiin pysähtyvät kesäkausina Hillosensalmen rautatieasemalla. Kaukojunista Savon radan junat pysähtyvät Kouvolan tai Hillosensalmen jälkeen Mäntyharjulla, Karjalan radan junat Lappeenrannassa ja Helsingin suunnan kaukojunat Lahdessa.
Kymenlaakson lähijunaliikenne on ollut 5. tammikuuta 2022 lähtien osa VR:n lähiliikennealuetta. Kouvolan ja Kotkan kaupungit tarjoavat Waltti yhteislippuja, joilla voi matkustaa bussien lisäksi alueen junissa. Rautateiden aikataulusuunnittelun haastavuudesta johtuen Kouvolan busseilla ei juuri ole neuvotteluvaraa aikataulujen yhteensovittamisessa, mutta VR:n matkaketjuhankkeen myötä aikataulu- ja lippuyhteistyö tulevat lisääntymään.
Aiheesta muualla

Koutsi - Kouvolan joukkoliikenne
Kouvolan joukkoliikenteen reitti- ja linjastouudistus
Eil-juna Kouvolan asemalla
Ääverjoki

Ääverjoki on länteen virtaava joki Suomen Kolarin kunnan alueella. Joen pituus on 19 590 metriä lähteeltä Tornionjoen suulle. Ääverjoki kuuluu Tornionjoen valuma-alueeseen.
Øvre Slottsgate

Katunäkymää marraskuussa 2022.
Øvre Slottsgate on Oslon ydinkeskustassa sijaitseva katu, joka ulottuu Rådhusgatalta Grensenille. Ennen 1750-lukua sitä kutsuttiin Raadhus Gadeksi.
Kuvia

Katu alkaa Rådhusgatalta Christiania Torvin kohdalta.
Øvre Slottsgate 3: Kulttuurikeskus Sentralen. Rakennus oli alun perin Kristianian säästöpankin pääkonttori (Henrik Nissen, 1901).
Øvre Slottsgate 6: Dammgården (Ove Ekman, 1877). Christian Holtermann Knudsen toimitti täällä sosiaalidemokraattista sanomalehteä Vort arbeide vuosina 1884–1886.
Øvre Slottsgaten ja Karl Johans gaten risteyskohdassa sijaitsee Egertorget-aukio.
Aiheesta muualla

Kuvia tai muita tiedostoja aiheesta Øvre Slottsgate Wikimedia Commonsissa
Zvezda

Kansainvälinen avaruusasema STS-106:lta nähtynä. (2000) Zvezda on kuvassa toiseksi alimpana.
Zvezda (ven. Звезда, suom. Tähti)  on Kansainvälisen avaruusaseman kolmas kiertoradalle viety moduuli.
Ominaisuudet

Zvezda muodostuu sylinterin muotoisesta työskentelytilasta, sylinterinmuotoisesta osasta, jossa on yksi telakointikohta, paineettomasta kokoonpano-osasta ja pallomaisesta osasta, jossa on kolme telakointikohtaa.
Pituus: 13,1 m
Halkaisija: 4,15 m
Massa: 19 051 kg
Laukaisu

Zvezda laukaistiin kiertoradalle Proton-raketilla 12. heinäkuuta 2000. 26. heinäkuuta moduuli yhdistettiin jo kiertoradalla olleeseen Zarja-moduuliin.
| --- | --- |
Zvezdan konfiguraatio kiertoradalla: Zvezdan sijainti venäläisellä kiertoratasegmentillä
Wikimedia Commonsissa on kuvia tai muita tiedostoja aiheesta .
Kansainvälinen avaruusasema (ISS)()
Änew

| Änew |
| --- | --- |
 Paikallinen moskeija
 Änew
 Koordinaatit: 37°53′N, 58°32′E 
Valtio:  Turkmenistan
Maakunta:  Ahal
Aikavyöhyke:  UTC+5
Infobox OKVirheellinen NIMI-arvo: 
Änew (myös Anau tai Annau) on kaupunki melko keskellä Turkmenistania sijaiten lähellä Iranin rajaa. Änew on Ahalin maakunnan pääkaupunki.
Aiheesta muualla

Encyclopedia Iranica
Örö

Örö
Örön sataman infopiste
| --- | --- |
Sijainti:  59°48.7′N, 22°19.4′E, Kemiönsaari Varsinais-Suomi Suomi
Saariryhmä:  Turunmaan saaristo
Merialue:  Itämeri
Pinta-ala:  3,8 km²
muokkaa - muokkaa wikitekstiä - muokkaa Wikidataa
Örö on Saaristomeren kansallispuistossa Kemiönsaaren kunnassa Hiittisten lounaispuolella sijaitseva saari, joka aiemmin kuului Hiittisten ja myöhemmin Dragsfjärdin kuntaan. Saari on ollut sotilaskäytössä Venäjän vallan ajasta lähtien.
Linnake

Örön linnoitteiden rakentaminen aloitettiin osana Venäjän keisarikunnan Pietari Suuren merilinnoitusta vuonna 1915. Suomen itsenäistyttyä saari on ollut osa Suomen meripuolustusta, ja siellä on ollut rannikkotykistön raskas ja järeä patteri. Puolustusvoimien toiminta Örön linnakkeella lakkasi pääosin vuonna 2005, mutta siellä on edelleen toimintakuntoinen kolmitykkinen 130 TK -rannikkopatteri.[lähde? ]
Museovirasto on määritellyt Örön linnakkeen yhdeksi Suomen valtakunnallisesti merkittävistä rakennetuista kulttuuriympäristöistä.
Saaren luonto

Örö on matalalla vesialueella sijaitseva harjusaari, jolla esiintyy runsaasti arvokkaita luontotyyppejä, kuten erikoisen luonnontilaisena säilyneitä hiekkarantoja, dyynejä ja rantaniittyjä. Örössä on havaittu kaikkiaan 1 500 perhoslajia, joista uhanalaisia tai silmälläpidettäviä on yli sata. Se on tunnettu myös harvinaisten merenrantakasvien, kuten merijuolavehnän alalajin merivehnän (Elymus farctus ssp. boreoatlanticus) esiintymistä. Suomessa uhanalainen, rauhoitettu ja hyvin harvinainen merivehnä tunnettiin pitkään vain Öröstä. Muita uhanalaisia ja silmälläpidettäviä putkilokasveja saarella ovat muun muassa hietaneilikka, hietikkosara, isokrassi, kangasajuruoho, lännenhanhikki, meriotakilokki ja merikastikka. Saari on myös Suomen ainoa ketokylmänkukan nykyinen kasvupaikka.
Aiheesta muualla

Kuvia tai muita tiedostoja aiheesta Örö Wikimedia Commonsissa
Örön linnakesaari; Luontoon.fi, Metsähallitus
Ӿ

Ӿ,ӿ  on kyrillinen kirjain. Sitä käytetään  nivhissä. Se ääntyy /h/. Se on muodostettu kirjaimesta Х lisäämällä siihen poikkiviiva.[lähde? ]
Ämy

Ämy rock -logo.
Ämy ry on Hämeenlinnan elävän musiikin yhdistys, joka järjestää erilaisia musiikkitapahtumia Hämeenlinnassa. Yhdistys rekisteröitiin vuonna 1978. Tunnetuin Ämyn järjestämä tapahtuma on Kaupunginpuistossa järjestettävä Ämyrock, joka on vuodesta 1974 alkaen järjestetty Suomen vanhin ilmaisrockfestivaali. Yli 40 vuoden aikana lavalla on nähty sekä paikallisia että valtakunnallisesti tunnettuja esiintyjiä. Kari Peitsamo on ollut esiintymässä Ämyssä ennätykselliset 31 kertaa. Peitsamoa edeltävää ennätystä piti hallussaan Valkoinen Pilvi-yhtye, joka esiintyi Ämyssä yhteensä viitenä vuotena. Peitsamo on tehnyt Ämyrockista kaksi laulua, Ämy-rock Skootteri-yhtyeensä kanssa levylle Rankat ankat sekä Ämy 25 v. Retkibanaani-yhtyeen levylle Blitzkrieg Boogie – Highway 61 Revisited.
Yhdistyksen tavoitteena on tarjota virikkeitä luonnonläheisempien elämänarvojen toteuttamiseen ja lisätä epäkaupallisen kulttuurin tarjoamia mahdollisuuksia.
Ämytapahtumien järjestäjät ovat mukana talkoohengellä. Kaikki tuotto käytetään toiminnasta aiheutuviin kuluihin eikä yhdistys tavoittele taloudellista voittoa. Yhdistyksen nykyisenä puheenjohtajana toimii Heidi Vehmas.
Yhdistys ilmoitti että vuoden 2018 maaliskuussa että Ämyrock joudutaan perumaan siltä vuodelta järjestäjien puutteen ja taloudellisen tilanteen vuoksi.
Ämyrock järjestettiin 50-vuotisjuhlan kunniaksi viiden vuoden tauon jälkeen jälleen kesällä 2024.
Aiheesta muualla

Ämyrockin kotisivut
Token Ring

Token Ring -verkko.
Token Ring on valtuudenvälitysverkko eli rengas, jossa oikeus lähettää tietoa verkossa hallitaan valtuuden eli tokenin kierrättämisellä. Token Ring -verkko on tyypillisesti toteutettu IBM:n kehittämällä kaapelointijärjestelmällä, jossa verkko on fyysisesti tähtimäinen, mutta loogisesti rengas. Token Ring on määritelty IEEE-standardissa IEEE 802.5.
Nykyään kytketty Ethernet on korvannut Token Ring -verkot käytännössä täysin.
Yleisurheilun Aasian-mestaruuskilpailut 2009

Vuoden 2009 yleisurheilun Aasian-mestaruuskilpailut käytiin 10. marraskuuta – 14. marraskuuta Kantonissa, Kiinassa.
Mitalistit > Miehet

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 100 m (-0,1) |  Zhang Peimeng | 10,28 |  Naoki Tsukahara | 10,32 |  Guo Fan | 10,37 |
| 200 m (+0,6) |  Omar Juma Al-Salfa | 21,07 |  Shinji Takahira | 21,08 |  Hitoshi Saito | 21,10 |
| 400 m |  Liu Xiaosheng | 46,55 |  Yūzō Kanemaru | 46,60 |  Ismail Al-Sabani | 46,84 |
| 800 m |  Sadjad Moradi | 1.48,58 |  Mohamed Mutlak Al-Azimi | 1.48,93 |  Adnan Taees Akkar | 1.49,00 |
| 1 500 m |  Mohamed Othman Shahween | 3.46,08 |  Chaminda Indika Wijekoon | 3.47,01 |  Chatholi Hamza | 3.48,44 |
| 5 000 m |  James Kwalia | 14.02,90 |  Hasan Mahboob Ali | 14.03,44 |  Essa Ismail Rashed | 14.04,52 |
| 10 000 m |  Hasan Mahboob Ali | 28.23,70 |  Nicholas Kemboi | 28.25,22 |  Abdullah Ahmad Hassan | 28.28,38 |
| 3 000 m esteet |  Tareq Mubarak Taher | 8.33,58 |  Lin Xiangqian | 8.34,13 |  Ali Abubaker Kamal | 8.34,73 |
| 110 m aidat (-0,1) |  Liu Xiang | 13,50 |  Shi Dongpeng | 13,67 |  Park Tae-Kyong | 13,82 |
| 400 m aidat |  Kenji Narisako | 49,22 |  Joseph G. Abraham | 49,96 |  Mubarak Sultan Al-Nubi | 50,19 |
| 20 km kävely |  Li Jianbo | 1.22.55 |  Chu Yafei | 1.22.56 |  Park Chil-Sung | 1.24.51 |
| Korkeushyppy |  Manjula Kumara Wijesekara | 223 |  Huang Haiqiang | 223 |  Vitaliy Tsykunov | 220 |
| Seiväshyppy |  Liu Feiliang | 560 |  Yang Quan | 545 |  Daichi Sawano | 545 |
| Pituushyppy |  Li Jinzhe | 816 (+1,5) |  Hussein Taher Al-Sabee | 796 (+0,6) |  Yu Zhenwei | 796 (+2,1) |
| Kolmiloikka |  Roman Valijev | 16,70 (+0,7) |  Zhu Shujing | 16,67 (+1,4) |  Jevgeni Ektov | 16,49 (+1,6) |
| Kuulantyöntö |  Om Prakash Singh | 19,87 |  Chang Ming-Huang | 19,34 |  Zhang Jun | 19,15 |
| Kiekonheitto |  Ehsan Haddadi | 64,83 |  Mohammad Samimi | 64,01 |  Wu Tao | 59,27 |
| Moukarinheitto |  Dilšod Nazarov | 76,92 |  Ali Al-Zinkawi | 73,45 |  Ma Liang | 70,08 |
| Keihäänheitto |  Yukifumi Murakami | 81,50 |  Wang Qingbo | 80,25 |  Qin Qiang | 80,08 |
| Kymmenottelu |  Hiromasa Tanaka | 7515 |  Hadi Sepehrzad | 7262 |  Zhu Hengjun | 7200 |
| 4 x 100 m |  Japani:   Masashi Eriguchi   Naoki Tsukahara   Shinji Takahira   Kenji Fujimitsu | 39,01 |  Kiina:   Guo Fan   Liang Jiahong   Su Bingtian   Zhang Peimeng | 39,07 |  Kiinan Taipei:   Tu Chia-Lin   Liu Yuan-Kai   Tsai Meng-Lin   Yi Wei-Chen | 39,57 |
| 4 x 400 m |  Japani:   Kenji Fujimitsu   Kenji Narisako   Hideyuki Hirose   Yuzo Kanemaru | 3.04,13 |  Kiina:   Zhou Jie   Cui Haojing   Wang Youxin   Liu Xiaosheng | 3.06,60 |  Intia:   Harpreet Singh   Bibin Mathew   V. B. Bineesh   Shake K. Mortaja | 3.06,83 |
Mitalistit > Naiset

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 100 m (-1,0) |  Chisato Fukushima | 11,27 |  Vu Thi Huong | 11,50 |  Hiriyur M. Jyothi | 11,60 |
| 200 m (+0,9) |  Momoko Takahashi | 23,53 |  Vu Thi Huong | 23,61 |  Jiang Lan | 23,65 |
| 400 m |  Asami Chiba | 53,32 |  Chen Lin | 53,55 |  Manjeet Kaur | 53,66 |
| 800 m |  Zhou Haiyan | 2.04,89 |  Margarita Mukasheva | 2.05,31 |  Truong Thanh Hang | 2.05,33 |
| 1 500 m |  Zhou Haiyan | 4.32,74 |  Liu Fang | 4.33,35 |  Truong Thanh Hang | 4.33,46 |
| 5 000 m |  Xue Fei | 16.05,19 |  Tejitu Daba | 16.05,45 |  Kavita Raut | 16.05,90 |
| 10 000 m |  Bai Xue | 34.11,14 |  Kavita Raut | 34.17,21 |  Wang Jiali | 34.22,64 |
| 3 000 m esteet |  Yoshika Arai | 10.05,94 |  Sudha Singh | 10.10,77 NR |  Kiran Tiwari | 10.34,55 |
| 100 m aidat (+0,5) |  Sun Yawei | 13,19 |  Asuka Terada | 13,20 |  Dedeh Erawati | 13,32 |
| 400 m aidat |  Satomi Kubokura | 56,62 |  Norasheela Mohd Khalid | 57,15 |  Natalya Asanova | 59,37 |
| 20 km kävely |  Mayumi Kawasaki | 1.30.12 |  Yang Yawei | 1.34.11 |  Svetlana Tolstaja | 1.36.42 |
| Korkeushyppy |  Zheng Xingjuan | 193 |  Nadezhda Dusanova | 190 |  Svetlana Radzivil | 187 |
| Seiväshyppy |  Li Caixia | 430 |  Wu Sha | 415 |  Choi Yun-Hee | 400 |
| Pituushyppy |  Marestella Torres | 651 (+0,6) |  Chen Yaling | 628 (+0,5) |  Sachiko Masumi | 628 (-0,9) |
| Kolmiloikka |  Olga Rypakova | 14,53 (+0,2) |  Xu Tingting | 14,11 (+2,0) |  Irina Ektova | 13,99 (+1,5) |
| Kuulantyöntö |  Gong Lijiao | 19,04 |  Liu Xiangrong | 17,55 |  Leyla Rajabi | 16,71 |
| Kiekonheitto |  Song Aimin | 63,90 |  Ma Xuejun | 63,63 |  Krishna Poonia | 59,84 |
| Moukarinheitto |  Zhang Wenxiu | 72,07 |  Hao Shuai | 65,87 |  Yuka Murofushi | 61,99 |
| Keihäänheitto |  Liu Chunhua | 57,93 |  Li Lingwei | 55,13 |  Kim Kyung-Ae | 53,84 |
| Seitsenottelu |  Julija Tarasova | 5840 |  Yuki Nakata | 5582 |  Mei Yiduo | 5460 |
| 4 x 100 m |  Japani:   Maki Wada   Chisato Fukushima   Mayumi Watanabe   Momoko Takahashi | 43,93 |  Thaimaa:   Jinthara Seangdee   Sangwan Jaksunin   Juthamas Thavoncharoen   Nongnuch Saenrat | 44,55 |  Etelä-Korea:   Lee Sun-Ae   Kim Ji-Eun   Kim Ha-Na   Kim Cho-Rong | 45,46 |
| 4 x 400 m |  Kiina:   Chen Yanmei   Tang Xiaoyin   Chen Jingwen   Chen Lin | 3.31,08 |  Intia:   Mandeep Kaur   Sini Jose   Chitra K. Soman   Manjeet Kaur | 3.31,62 |  Japani:   Satomi Kubokura   Mayumi Watanabe   Mayu Sato   Asami Chiba | 3.31,95 |
السعودية.

السعودية., romanisoitu yleensä dotAlSaudiah on .sa-tunnuksen lisäksi toinen Saudi Arabian Internet-maatunnuksista arabialaisaakkosin. Tunnus oli yksi ensimmäisistä Internet-maatunnuksista, jotka eivät olleet latinalaisen kirjaimiston mukaisia. Maatunnus otettiin käyttöön toukokuussa 2010.
Yleisurheilun Aasian-mestaruuskilpailut 2015

Vuoden 2015 yleisurheilun Aasian-mestaruuskilpailut käytiin 3. kesäkuuta – 7. kesäkuuta Wuhanissa, Kiinassa.
Mitalistit > Miehet

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 100 m |  Femi Seun Ogunode | 9,91 AR, CR |  Zhang Peimeng | 10,15 |  Reza Ghasemi | 10,19 |
| 200 m |  Femi Seun Ogunode | 20,32 |  Fahhad Mohammed Al Subaie | 20,63 |  Dharambir Singh | 20,66 |
| 400 m |  Abdelilah Haroun Hassan | 44,68 |  Yousef Ahmed Masrahi | 45,14 |  Kentaro Sato | 46,09 |
| 800 m |  Musaeb Abdulrahman Balla | 1.49,40 |  Jinson Johnson | 1.49,69 |  Sho Kawamoto | 1.50,50 |
| 1 500 m |  Mohamad Al-Garni | 3.41,42 |  Mohammed Tiouali | 3.42,43 |   Belal Mansoor Ali | 3.43,67 |
| 5 000 m |  Mohamad Al-Garni | 13.34,47 CR |  Albert Rop | 13.35,26 |  Lakshmanan Govindan | 13.36,62 |
| 10 000 m |  El Hassan El-Abbassi | 28.50,71 |  Lakshmanan Govindan | 29.42,81 |  Andrey Petrov | 30.20,68 |
| 3 000 m esteet |  John Kibet Koech | 8.27,03 |  Hashim Salah Mohamed | 8.36,02 |  Evans Rutto Chematot | 8.42,76 |
| 110 m aidat |  Xie Wenjun | 13,56 |  Abdulaziz Al Mandeel | 13,67 |  Kim Byung-jun | 13,75 |
| 400 m aidat |  Yuta Konishi | 49,58 |  Chen Chieh | 49,68 |  Kazuaki Yoshida | 49,95 |
| Korkeushyppy |  Takashi Eto | 224 |  Chun-Hsien Hsiang | 224 |  Mutaz Essa Barshim | 220 |
| Seiväshyppy |  Zhang Wei | 560 |  Seito Yamamoto | 550 |  Huang Bokai | 550 |
| Pituushyppy |  Gao Xinglong | 796 |  Ted Hooper | 780 |  Tang Gongchen | 779 |
| Kolmiloikka |  Kim Deok-hyeon | 16,86 |  Cao Shuo | 16,77 |  Roman Valiyev | 16,67 |
| Kuulantyöntö |  Inderjeet Singh | 20,41 CR |  Chang Ming-huang | 19,56 |  Tian Zizhong | 19,45 |
| Kiekonheitto |  Vikas Gowda | 62,03 |   Eisa Zankawi | 61,57 |  Mahmoud Samimi | 59,78 |
| Moukarinheitto |  Dilshod Nazarov | 77,68 |  Ashraf Amgad Elseify | 76,03 |  Wang Yong | 73,40 |
| Keihäänheitto |  Huang Shih-Feng | 79,74 |  Bobur Shokirjonov | 79,09 |  Yukifumi Murakami | 79,05 |
| Kymmenottelu |  Akihiko Nakamura | 7773 |  Guo Qi | 7289 |  Hu Yufei | 7042 |
| 4 x 100 m |  Kiina:   Chen Shiwei   Mo Youxue   Su Bingtian   Zhang Peimeng | 39,04 |  Hongkong:   Tang Yik Chun   So Chun Hong   Ng Ka Fung   Tsui Chi Ho | 39,25 |  Taiwan:   Wang Wen-Tang   Yang Chun-Han   Lo Yen-Yao   Shen Yusen | 39,35 |
| 4 x 400 m |  Qatar:   Femi Seun Ogunode   Musaeb Abdulrahman Balla   Mohamed El Nour Mohamed   Abdelilah Haroun Hassan | 3.02,50 |  Saudi-Arabia:   Mazen Al-Yasen   Mohammed Obaid Alsalhi   Abdullah Abkar   Yousef Ahmed Masrahi | 3.02,62 |  Japani:   Julian Walsh   Yuzo Kanemaru   Kazuma Oseto   Takamasa Kitagawa | 3.03,47 |
Mitalistit > Naiset

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 100 m |  Chisato Fukushima | 11,23w |  Viktorija Zjabkina | 11,34w |  Wei Yongli | 11,46w |
| 200 m |  Viktorija Zjabkina | 23,09 |  Olga Safronova | 23,46 |  Srabani Nanda | 23,54 |
| 400 m |  Yang Huizhen | 52,37 |  Machettira Raju Poovamma | 53,07 |  Anastassiya Kudinova | 53,41 |
| 800 m |  Tintu Luka | 2.01,53 |  Zhao Jing | 2.03,40 |  Nimali Liyanarachchi | 2.03,94 |
| 1 500 m |  Betlhem Desalegn | 4.29,39 |  Zhao Jing | 4.29,40 |  Iino Maya | 4.32,90 |
| 5 000 m |  Betlhem Desalegn | 15.25,15 |  Alia Saeed Mohammed | 15.28,74 |  Daria Maslova | 15.42,82 |
| 10 000 m |  Alia Saeed Mohammed | 31.52,29 CR |  Eunice Chumba | 32.22,29 |  Michi Numata | 32.44,57 |
| 3 000 m esteet |  Lalita Babar | 9.34,13 CR |  Li Zhenzhu | 9.41,43 |  Zhang Xinyan | 9.46,82 |
| 100 m aidat |  Wu Shuijiao | 13,12 |  Anastassiya Pilipenko | 13,33 |  Ayako Kimura | 13,41 |
| 400 m aidat |  Kemi Adekoya | 54,31 |  Kira Manami | 57,14 |  Xiao Xia | 57,69 |
| Korkeushyppy |  Svetlana Radzivil | 191 |  Yang Wang | 188 |  Zheng Xingjuan | 184 |
| Seiväshyppy |  Li Ling | 466 AR, CR |  Xu Huiqin | 430 |  Tomomi Abiko | 420 |
| Pituushyppy |  Lu Minjia | 652 |  Jung Soon-ok | 647 |  Xu Xiaoling | 646 |
| Kolmiloikka |  Wang Wupin | 13,76 |  Li Yanmei | 13,57 |  Wang Rong | 13,44 |
| Kuulantyöntö |  Guo Tianqian | 18,59 |  Gao Yang | 17,98 |  Bian Ka | 17,78 |
| Kiekonheitto |  Su Xinyue | 63,90 |  Tan Jian | 62,97 |  Lu Xiaoxin | 62,30 |
| Moukarinheitto |  Liu Tingting | 68,24 |  Na Luo | 64,97 |  Akane Watanabe | 59,39 |
| Keihäänheitto |  Liu Shiying | 61,33 CR |  Yang Xinli | 59,24 |  Risa Miyashita | 54,76 |
| Seitsenottelu |  Ekaterina Voronina | 5689 |  Liksy Joseph | 5554 |  Purnima Hembram | 5511 |
| 4 x 100 m |  Kiina:   Tao Yujia   Yuan Qiqi   Lin Huijun   Wei Yongli | 43,10 CR |  Japani:   Saori Kitakaze   Anna Doi   Chisato Fukushima   Kana Ichikawa | 44,14 |  Thaimaa:   Supawan Thipat   Khanrutai Pakdee   Phatsorn Jaksuninkorn   Tassaporn Wannakit | 44,73 |
| 4 x 400 m |  Kiina:   Huang Guifen   Cheng Chong   Chen Jingwen   Yang Huizhen | 3.33,44 |  Intia:   Jisna Mathew   Tintu Luka   Debashree Majumder   Machettira Raju Poovamma | 3.33,81 |  Kazakstan:   Elina Mikhina   Yuliya Rakhmanova   Alexandra Romanova   Anastassiya Kudinova | 3.35,14 |
Čerkes heku

Čerkes heku (Черкес хэку, suomeksi ”Tšerkessia”) on Venäjällä Karatšai-Tšerkessian pääkaupungissa Tšerkesskissä ilmestyvä kabardinkielinen sanomalehti.
Lehti on perustettu vuonna 1924. Aluksi se ilmestyi nimellä Adyge pseuke (”Adygejen elämä”), vuodesta 1929 nimellä Čerkes plyž (”Punainen Tšerkessia”), vuodesta 1953 nimellä Čerkes pež ”Tšerkessian totuus” ja vuosina 1965–1991 nimellä Lenin nur (”Leninin säde”). Lehteä painettiin ensin arabialaisella ja myöhemmin latinalaisella kirjaimistolla. Vuodesta 1938 lähtien se on ilmestynyt kyrillisellä aakkostolla.
Nykyään Čerkes heku ilmestyy kahdesti viikossa nelisivuisena ja A2-kokoisena. Sen painos on noin 4 000 kappaletta. Lehden aiheita ovat Karatšai-Tšerkessian tapahtumat ja yhteiskuntaelämä, tšerkessien historia ja kulttuuri sekä sukukansojen ja naapuritasavaltojen uutiset. Julkaisijoina toimivat tasavallan hallitus ja kansalliskokous. Päätoimittaja on Uvžuk Thagapsov.
Aiheesta muualla

Čerkes hekun sivusto (Arkistoitu – Internet Archive)